Cuneiform Tablet TC 3 64
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na <big_gap>-a-šur a-šur-ma-lik šu-iš-ḫa-ra ù ṣí-lá-{d}IŠKUR a-na šu-iš-ḫa-ra qí-bi-ma um-ma in-bi-IŠTAR-ma a-ma-kam i-nu-mì wa-áš-ba-ku-ni um-ma a-na-ku-ma 1 ma-na KÙ.BABBAR ša šu-lá-ba-an ša li-bi₄-kà šu-qú-ul KÙ.BABBAR ša-qá-lam lá ta-mu-a um-ma a-ta-ma KÙ.BABBAR i qá-tí-a lá-šu a-ma-kam-ma a-<big_gap>-na 1 ma-na KÙ.BABBAR me-eḫ-ra-tim ak-nu-uk-ma iš-tí a-šur-a-sú a-ṣé-er a-wi-lim uš-té-bi₄-il₅ a-ma-kam 1 ma-na KÙ.BABBAR šu-qú-ul-ma a-na ṣí-lá-{d}IŠKUR dí-na-ma lu-ub-lam um-ma a-ta-ma a-ta KÙ.BABBAR šu-qú-ul-ma a-na-ku a-di ITU.3.KAM KÙ.BABBAR ú-šé-ba-lá-kum ki-ma ITU.3.KAM i-ta-lá-ak a-ma-kam KÙ.BABBAR a-na ša ki-ma i-a-tí šu-qú-ul e lá ta-aš-qú-ul-ma li-bi₄-i e im-ra-aṣ